unfoldingWord 29 - Maph Dibole Napara Noukar Laga Kahani
Esquema: Matthew 18:21-35
Número de guión: 1229
Idioma: Nagamese
Audiencia: General
Tipo: Bible Stories & Teac
Propósito: Evangelism; Teaching
Citación Biblica: Paraphrase
Estado: Approved
Los guiones son pautas básicas para la traducción y grabación a otros idiomas. Deben adaptarse según sea necesario para que sean comprendidas y relevantes para cada cultura e idioma diferentes. Algunos términos y conceptos utilizados pueden necesitar más explicación o incluso ser reemplazados o omitidos por completo.
Ek din, Peter Jisu ke hudise: "Malik, ami laga bhai-kokaikhan ami ke bia kam korile kiman bar tae ke maph koribo? Sat bar?" Jisu koise: "Nohoe, sat bar nohoe, satar aru sat bar!" Jisu itu koa motlob toh amikhan manu laga galti hodae maph koribo lage koise. Titia Jisu tae ke itu kahani koise.
Jisu pora koise: "Sorgo laga rajyo ineka ase, ekta raja tai laga kam kura noukarkhan laga hisab-kitabkhan janibole mon hoise. Ekjon kam kura noukar pora dui-soh-hazar sal laga taka loise hoilebi wapas tira nai.
Hoilebi utu noukar logote baki tirabole poisa thaka nai, itu nimite raja koise, "Poisa tirabole itu manu aru tai ghor manukhan sob ke bikiri kuribi."
Utu noukar ghutna te girise aru koise: "Apuni morom korikena amike olop homoe dibi, aru ami apuni ke baki thaka sob tiraidibo." Raja taike bisi morom lagise aru tailaga bakikhan maph kurise aru jabole dise."
Hoilebi utu noukar ta-te pora ulaikena ja-a homoete, tai ekta noukar lok paise, jun pora taike char mahina laga tangkha jiman poisa baki thakise. Utu noukar itu dusra noukar laga gola te dhurise aru koise; "Apuni amike jiman poisa baki ase itia-itia terabi!"
Utu noukar tailaga ghutna te girise aru koise: "Apuni morom kurikena amike olop homoe dibi, aru ami apunike baki thaka sob tirai dibo." Hoilebi ulta, utu manu noukar laga kotha namanikena tai ke dhurise aru jiman tok poisa natirabo tetia tok koidi ghor te rakhibo koise."
Dusra kunba noukarkhan ki hoise dikhise aru bisi mon dukh lagise. Tai khan raja logote jaise aru ki hoise sob koidise."
"Raja pora noukar ke matikena koise: 'Tumi bia noukar ase! Ami tumike morom kurikena tumi laga baki maph kurise kilemane tumi amike anurot kurise. Tumi bi ineka kuribo paribo asile." Raja bisi khong hoise aru utu noukar pora jiman tok baki sob tirai nadibo, jiman tok koidi ghor te rakhibo koise."
Tetia Jisu koise: "Sorgo te amilaga Pobitro Baba bi junkhan pora nijor laga bhai-kokaikhan ke mon pura ulaikena maph nakoribo, tai khan ke ineka he kuribo."